
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1706 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός θέσεων πρακτικής άσκησης σπουδα¬ 
στών Τ.Ε.Ι στη Γενική Γραμματεία Επικοινωνίας - 

Γ ενική Γ ραμματεία Ενημέρωσης. 1 

Ανάθεση έργου με μίσθωση από το Ταμείο Πρόνοι¬ 
ας Δικηγόρων Αθηνών. 2 


Εφαρμογή και εξειδίκευση των διατάξεων του άρ¬ 
θρου 14, παρ. 1, του ν. 3460/2006 (ΑΊ05), αναφερο- 
μένων στη διενέργεια ελέγχων ποιότητας-καταλ- 
ληλότητας και φυτοϋγείας επί των εισαγομένων, 
εξαγομένων ή διακινουμένων στη χώρα φυτών 
και φυτικών προϊόντων ως και τροφίμων φυτικής 
προελεύσεως και ζωοτροφών, καθώς και στην 


επιβολή σχετικών ανταποδοτικών τελών. 3 

Τροποποίηση της υπ’ αριθμ. 1761/31.3.2006 απόφασης 
Γ ενικού Γ ραμματέα Περιφέρειας Ανατολικής Μα¬ 
κεδονίας - Θράκης. 4 

Σύσταση νομικού προσώπου με την επωνυμία «ΣΧΟ¬ 
ΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ ΒΕΝΝΑΣ». 5 

Τροποποίηση απόφασης συγκρότησης Διοικητικής 

Επιτροπή Στρατιωτικών Επιτάξεων. 6 

Πρόσληψη προσωπικού με σύμβαση μίσθωσης έρ¬ 
γου για την συνέχιση λειτουργίας του προγράμ¬ 
ματος «Βοήθεια στο Σπίτι», που συγχρηματοδο- 

τείται από την Ευρωπαϊκή Ένωση. 7 

Πρόσληψη προσωπικού με σύναψη σύμβασης έργου, 
στην Δημοτική Επιχείρηση Ανάπτυξης Μεγάλου 

Αλεξάνδρου. 8 

Τροποποίηση της συστατικής πράξης του Νομικού 
Προσώπου με την επωνυμία «Κέντρο Ανοικτής 

Προστασίας Ηλικιωμένων Άργους». 9 

Τροποποίηση της συστατικής πράξης του Νομικού 
Προσώπου με την επωνυμία «Παιδικές Κατασκη¬ 
νώσεις Δήμου Αργους». 10 

Τροποποίηση της συστατικής πράξης του Νομικού 
Προσώπου με την επωνυμία «Δημοτικό θέατρο 

Αργους». 11 

Χορήγηση άδειας άσκησης Επαγγέλματος Κοινωνι¬ 
κού Λειτουργού στην Κόντου Βασιλική του Αντω¬ 
νίου. 12 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Πετσάβα Κωνσταντίνα του 
Βασιλείου. 13 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Πορτοκαλάκη Ασημίνα του 


Ηλία. 14 

ΑΠΟΦΑΣΕΙ Σ 

Αριθμ. Φ. 500/641/118042/Ε5 (1) 


Καθορισμός θέσεων πρακτικής άσκησης σπουδαστών 

Τ.Ε.Ι στη Γενική Γραμματεία Επικοινωνίας-Γενική 

Γ ραμματεία Ενημέρωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του αρθ.12, παρ.1 εδαφ. Δ'του ν. 1351/83 
(ΦΕΚ 56/Α/28.4.83) «Εισαγωγή σπουδαστών στην Τριτο¬ 
βάθμια Εκπ/ση και άλλες διατάξεις». 

2. Τις διατάξεις του άρθρου 90 του κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α-98. 

3. Την υπ’ αριθμ. 2025805/2917/0022/22.4.1993 (ΦΕΚ 307/ 
Β/30.4.1993) Κοινή Υπουργική Απόφαση περί καθορισμού 
μηνιαίας αποζημίωσης σπουδαστών ΤΕΙ που πραγματο¬ 
ποιούν άσκηση στο επάγγελμα στο Δημόσιο Τομέα. 

4. Τις διατάξεις της παρ. 4 του αρθ. 11 του ν.2327/1995 
(ΦΕΚ 156/Α/31.7.1995). 

5. Τις διατάξεις του αρθ. 22, παρ. 3, εδ. α του ν.2362/1995 
(ΦΕΚ 247/Α/27.11.1995). 

6. Το γεγονός ότι από τις διατάξεις της απόφασης 
αυτής προκαλείται δαπάνη, το ύψος της οποίας αναφέ- 
ρεται στην παρ. 4 της παρούσας απόφασης, στην οποία 
επίσης αναφέρεται και η εγγραφή της πίστωσης στον 
οικείο προϋπολογισμό για την κάλυψή της. 

7. Την υπ’ αριθμ.Υ93/26.5.2004/ΦΕΚ 789Β/26.5.2004 από¬ 
φαση του Πρωθυπουργού περί καθορισμού αρμοδιοτή¬ 
των του Υπουργού Επικράτειας. 

8. Την υπ’ αριθμ. 37930/ΔΙΟΕ1264/14.10.2005 (ΦΕΚ 1432/ 
14.10.2005) απόφαση Καθορισμού αρμοδιοτήτων στους 
Υφυπουργούς Οικονομίας και Οικονομικών. 

9. Την υπ’ αριθμ. 37876/ΣΤ5/26.4.2004 (ΦΕΚ 608/ 
Β/26.4.2004) .Απόφαση του Πρωθυπουργού και Υπουργού 
Εθνικής Παιδείας και θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και θρησκευμάτων». 

10. Το γεγονός ότι η εποπτεία της πρακτικής άσκησης 
γίνεται από το οικείο Τ.Ε.Ι. ο αριθμός δε, των εποπτευ- 
ομένων πρακτικά ασκούμενων σπουδαστών δεν μπορεί 
να υπερβαίνει τον αριθμό πέντε (5) κατά υπεύθυνο. 

11. Το αρθ. 40 του ν.849/78 (ΦΕΚ 232/Α/78), όπως συμπλη¬ 
ρώθηκε με το αρθ. 8 του ν.2129/1993 (ΦΕΚ57/Α/1993). 

12. Το υπ’ αριθμ. 10166/Ζ/13.4.2006 έγγραφο της Γενι¬ 
κής ΓραμματείαςΕπικοινωνίας - Γενικής Γραμματείας 
Ενημέρωσης, αποφασίζουμε: 

1. Καθορίζουμε πέντε (5) θέσεις πρακτικής άσκησης 
σπουδαστών Τ.Ε.Ι. στη Γενική Γραμματεία Επικοινωνίας 
-Γ ενική Γ ραμματεία Ενημέρωσης. 

2. Η πρακτική άσκηση των σπουδαστών Τ.Ε.Ι πραγμα¬ 
τοποιείται για ένα εξάμηνο αρχίζοντας από 1.10.2006. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι βαρύνουν τον προϋπολο¬ 
γισμό της Γ ενικής Γ ραμματείας Ενημέρωσης. 

4. Από τις διατάξεις της απόφασης αυτής προκαλείται 
δαπάνη σε βάρος του Κ.Α.Ε. 0385 ως εξής: 

2.760,00 ΕΥΡΩ ( 5 θέσεις X184 ΕΥΡΩ X 3 μήνες) για το 
έτος 2006 και 11.040,00 ΕΥΡΩ (5 θέσεις X 184 ΕΥΡΩ X12 
μήνες) για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό της Γ ενικής Γ ραμματείας 
Επικοινωνίας-Γ ενικής Γ ραμματείας Ενημέρωσης. 

Αντίστοιχη πίστωση θα εγγράφεται στους προϋπο¬ 
λογισμούς της Γ ενικής Γ ραμματείας αυτής για μία πε¬ 
νταετία τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Σ. ΤΑΛΙΑΔΟΥΡΟΣ 

ΕΠΙΚΡΑΤΕΙΑΣ 

Θ. ΡΟΥΣΣΟΠΟΥΛΟΣ 
-♦- 

Αριθμ. Φ.40222/20615/4021 (2) 

Ανάθεση έργου με μίσθωση από το Ταμείο Πρόνοιας 
Δικηγόρων Αθηνών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
Α'206) και του άρθρου 17 του ν.2747/1999 (ΦΕΚ Α' 226). 

2. Τις διατάξεις του άρθρου 29Α του ν. 1558/1985 (ΦΕΚ 
Α' 137), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ Α' 98). 

3. Την ΔΙΠΠ/Φ.ΕΓΚΡ.7/391/οικ.18644/22.8.2006 απόφαση 
της Επιτροπής του άρθρου 2 παρ. 1 της 55/1998 ΠΥΣ. 

4. Την από 1.3.2006 γνωμοδότηση του Νομικού Συμβού¬ 
λου του Ταμείου Πρόνοιας Δικηγόρων Αθηνών. 

5. Την ΔΙΔΚ/Φ1/2/6139 (ΦΕΚ 527/Β'/24.3.2004) απόφα¬ 
ση του Πρωθυπουργού και του ΥΠΕΣΔΔΑ «Ανάθεση 
αρμοδιοτήτων στους Υφυπουργούς ΥΠΕΣΔΔΑ», όπως 
συμπληρώθηκε με την αρ. 17398/13.9.2005 (ΦΕΚ 1284 Β') 
όμοια της, αποφασίζουμε: 


Καθορίζουμε τον αριθμό των προσώπων που μπο¬ 
ρεί το Ταμείο Πρόνοιας Δικηγόρων Αθηνών να αναθέ¬ 
σει έργο με μίσθωση, σε τρεις (3) ελεγκτές γιατρούς 
ειδικοτήτων για χρονικό διάστημα ενός (1) έτους, για 
τον έλεγχο της ιατροφαρμακευτικής περίθαλψης των 
ασφαλισμένων του. 

Οι ανωτέρω θα πρέπει να έχουν πτυχίο ανώτατης 
ιατρικής σχολής της ημεδαπής ή ισότιμο πτυχίο της 
αλλοδαπής και άδεια άσκησης επαγγέλματος. 

Η συνολική δαπάνη που θα προκληθεί από την προ- 
αναφερόμενη ανάθεση έργου ανέρχεται στο ποσό των 
πενήντα επτά χιλιάδων εξακοσίων (57.600,00) € περίπου 
και θα βαρύνει τους προϋπολογισμούς του Ταμείου των 
ετών 2006 και 2007 (ΚΑΕ 00100413). 

Το έργο των ανωτέρω δεν ανάγεται στον κύκλο των κα¬ 
θηκόντων των υπαλλήλων του Ταμείου και η εκτέλεσή του 
θα παρακολουθείται από την Διοίκηση του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΑΠΑΣΧΟΛΗΣΗΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΠΟΣΤ. ΑΝΔΡΕΟΥΛΑΚΟΣ ΣΑΒ. ΤΣΙΤΟΥΡΙΔΗΣ 

-♦- 

Αριθμ. 320590 (3) 

Εφαρμογή και εξειδίκευση των διατάξεων του άρθρου 
14, παρ. 1, του ν. 3460/2006 (Α'105), αναφερομένων 
στη διενέργεια ελέγχων ποιότητας-καταλληλότη- 
τας και φυτοϋγείας επί των εισαγομένων, εξαγομέ¬ 
νων ή διακινουμένων στη χώρα φυτών και φυτικών 
προϊόντων ως και τροφίμων φυτικής προελεύσεως 
και ζωοτροφών, καθώς και στην επιβολή σχετικών 
ανταποδοτικών τελών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις : 

α) του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 ΦΕΚ Α-98. 

β) του άρθρου 14, παρ. 1 του ν.3460/2006 «Αποτίμηση 
χρηματοοικονομικών μέσων εταιριών στην εύλογη αξία 
και άλλες διατάξεις» (Α'105) 

γ) την υπ’ αριθμ. 37930/ΔΙΟΕ/1264/14.10.2005 (1432 Β') 
απόφαση του Πρωθυπουργού και του Υπουργού Οι¬ 
κονομίας & Οικονομικών «Καθορισμός αρμοδιοτήτων 
των Υφυπουργών Οικονομίας & Οικονομικών». 

2. Το γεγονός, ότι από τις διατάξεις του παρόντος 
προκαλείται δαπάνη σε βάρος του Κρατικού Προϋπο¬ 
λογισμού ΕΙΔ. ΦΟΡ. 29110 ΚΑΕ 0567 η οποία δεν είναι 
δυνατόν να εκτιμηθεί, δεδομένου ότι εξαρτάται από 
τον αριθμό των ελέγχων και των Ελεγκτών Υπαλλήλων, 
αποφασίζουμε: 

Αρθρο 1 

Τα τέλη των φυτοϋγειονομικών ελέγχων, όπως και των 
ελέγχων ποιότητας και καταλληλότητας, της παραγρά¬ 
φου 1 του άρθρου 14 του ν. 3460/2006, εισπράττονται 

ως έσοδα του Δημοσίου και εμφανίζονται στον ΚΑΕ 
3536 «Τέλη διενέργειας φυτοϋγειονομικών και ποιοτικών 
ελέγχων εισαγομένων και εξαγομένων φυτών και φυτι¬ 
κών προϊόντων (άρθρο 14, ν. 3460./2006) του Τακτικού 
Προϋπολογισμού». 

Οι εισπράξεις των ανωτέρω τελών ενεργούνται με 
αποδεικτικά διπλότυπα Τύπου Β' τα οποία εκδίδονται 
από την αρμόδια για την διενέργεια του ελέγχου Υπη¬ 
ρεσία, σε χρέωση των φυσικών ή νομικών προσώπων 
που αναφέρονται στο εδαφ. στ', της παραγράφου 1 του 
ως άνω άρθρου 14. 

Τα στελέχη των ως άνω αναφερομένων διπλοτύπων 
Τύπου Β', παραδίδονται, στον Προϊστάμενο της Υπηρε¬ 
σίας, που διενεργεί τους ως άνω ελέγχους, αριθμημένα 
και με αποδεικτικό παραλαβής και παραδόσεως, από το 
Διευθυντή της Δημόσιας Οικονομικής Υπηρεσίας (ΔΟΥ) 
στην περιφέρεια της οποίας εδρεύει η διενεργούσα 
τους ελέγχους Υπηρεσία. 

Υπηρεσίες που νομιμοποιούνται να ζητήσουν και να 
παραλάβουν από την αρμόδια ΔΟΥ στελέχη διπλοτύπων 
Τύπου Β' για των ως άνω σκοπό, είναι: 

- Η Διεύθυνση Προστασίας Φυτικής Παραγωγής, όπως 
και η Διεύθυνση Μεταποίησης, Τυποποίησης & Ποιοτικού 
Ελέγχου Προϊόντων Φυτικής Παραγωγής της Κεντρικής 
Υπηρεσίας του Υπουργείου Αγροτικής Ανάπτυξης & 
Τροφίμων 

- Τα Περιφερειακά Κέντρα Προστασίας Φυτών & Ποι¬ 
οτικού Ελέγχου του Υπουργείου Αγροτικής Ανάπτυξης 
& Τροφίμων 

- Οι αρμόδιες Υπηρεσίες Γεωργίας (Πρώην Διευθύν¬ 
σεις Γεωργίας) των Νομαρχιακών Αυτοδιοικήσεων. 

Η απόδοση των κατά τα ανωτέρω εισπραττομένων 
τελών, ενεργείται σύμφωνα με τις ισχύουσες διατάξεις 
και τη σχετική απόφαση του Προϊσταμένου της ΔΟΥ 
που χορήγησε τα διπλότυπα Τύπου Β' σε πίστωση του 
υπ. αριθμ. 3536 ΚΑΕ. 

Άρθρο 2 

Για την πληρωμή των δικαιούχων, σύμφωνα με τις 
διατάξεις των εδαφίων η' και θ' της παρ. 1 του ως άνω 
άρθρου 14 συντάσσεται από τον, κατά τα ανωτέρω, Προ¬ 
ϊστάμενο της Υπηρεσίας που διενεργεί τους ελέγχους 
κάθε 2 μήνες, κατάσταση στην οποία αναφέρονται το 
όνομα, το επώνυμο και το πατρώνυμο κάθε υπαλλήλου 
που έχει διενεργήσει έλεγχο, ο Αριθμός Φορολογικού 
Μητρώου του (ΑΦΜ), η διάρκεια σε ώρες των ελέγχων 
που έχει πραγματοποιήσει, καθώς και το χρηματικό 
ποσό που πρέπει να καταβληθεί σε κάθε υπάλληλο, 
υπολογισμένο από τον Προϊστάμενο της Υπηρεσίας 
βάσει του εδαφίου δ' της παραγράφου 1 του ως άνω 
άρθρου 14. 

Ο Προϊστάμενος της Υπηρεσίας με μόνη την υπογρα¬ 
φή του καθίσταται υπεύθυνος για το περιεχόμενο της, 
κατά τα ανωτέρω καταστάσεως, βάσει της 

οποίας διενεργείται η πληρωμή από την αρμόδια ΔΟΥ. 
Ο ως άνω Προϊστάμενος διατηρεί στην Υπηρεσία πλή¬ 
ρες αρχείο περιέχον τα εκδοθέντα διπλότυπα Τύπου Β', 
τα ειδικά σημειώματα και τις εντολές πραγματοποίησης 
ελέγχων του εδαφίου ζ της παραγράφου 1 του ως άνω 
άρθρου 14, ως και οιοδήποτε άλλο παραστατικό στοι¬ 
χείο αποδεικνύον την διενέργεια των ελέγχων, την κα¬ 
ταβολή των τελών και την απόδοσή τους στην ΔΟΥ. 


Η ως άνω κατάσταση συνοδεύεται υποχρεωτικώς 
από βεβαίωση του Προϊσταμένου της Υπηρεσίας ανα- 
φερόμενη στην ακρίβεια της χρονικής διάρκειας των 
ελέγχων των διενεργηθέντων από κάθε αναφερόμε- 
νο στην ως άνω κατάσταση υπάλληλο, καθώς και από 
φωτοαντίγραφο των σχετικών διπλοτύπων είσπραξης 
των τελών. 

Η πληρωμή των δικαιούχων θα γίνεται από τον ΚΑΕ 
0567 του Κρατικού Προϋπολογισμού του ΕΙΔ. ΦΟΡ. 
29110. 

Άρθρο 3 

Η απόφαση αυτή ισχύει από 1.1.2007, και να δημοσι- 
ευθεί στην Εφημερίδα της Κυβερνήσεως. 

Αθήνα, 31 Οκτωβρίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Π. ΔΟΥΚΑΣ Ε. ΜΠΑΣΙΑΚΟΣ 

-♦- 

Αριθμ. 10181 (4) 

Τροποποίηση της υπ’ αριθμ. 1761/31.3.2006 απόφα¬ 
σης Γενικού Γραμματέα Περιφέρειας Ανατολικής 

Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 2 παρ.3 του ν.2685/1999 
(ΦΕΚ 35/Α/18.2.1999) «Κάλυψη δαπανών μετακινουμένων 
υπαλλήλων εντός και εκτός Επικράτειας και άλλες δι¬ 
ατάξεις». 

2. Τις διατάξεις του άρθρου 112 του π.δ. 30/1996 «Κώ¬ 
δικας Νομαρχιακής Αυτοδιοίκησης». 

3. Τις διατάξεις του άρθρου 25 παρ.6 του ν.2738/1999 
(ΦΕΚ 180/Α/9.9.1999) «Συλλογικές διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις». 

4. Το υπ’ αριθμ. 2056731/6145/0022/4.2.1998 έγγραφο 
του Γενικού Λογιστηρίου του Κράτους. 

5. Τις υπ’ αριθμ. 2091831/12894/0022/4.2.1998 και 2/66700/ 
022/30.8.1999 Κοινές Υπουργικές Αποφάσεις των Υπουρ¬ 
γών Οικονομικών και Γ εωργίας. 

6. Τις υπ’ αριθμ. 1761/31.3.2006 και αριθ. 9059/26.9.2006 
αποφάσεις μας σχετικά με το ανώτατο όριο επιτρε¬ 
πόμενων ημερών κίνησης εκτός έδρας, υπαλλήλων 
υπηρετούντων στις Νομαρχιακές Αυτοδιοικήσεις της 
Περιφέρειας Ανατολικής Μακεδονίας - Θράκης. 

7. Το υπ’ αριθμ. 4711/26.10.2006.έγγραφο της Δ/νσης 
Διοικητικών Υπηρεσιών του Νομαρχιακού Διαμερί¬ 
σματος Δράμας, με το συνημμένο σ’ αυτό υπ’ αριθμ. 
2718/25.10.2006 έγγραφο της Δ/νσης Τοπογραφικής & 
Κτηματολογίου του Νομαρχιακού Διαμερίσματος Δρά¬ 
μας, με τα οποία ζητείται η τροποποίηση της αναφε- 
ρόμενης στο θέμα απόφασης μας για τους αναγραφό¬ 
μενους σ’ αυτά λόγους. 

8. Το γεγονός ότι το ύψος της προκαλούμενης από 
την απόφαση αυτή δαπάνη προβλέπεται να ανέλθει 
στο ποσό των 1.200,00 € περίπου σύμφωνα με τα στοι¬ 
χεία που μας δόθηκαν από το Νομαρχιακό Διαμέρισμα, 
αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τροποποιούμε την αριθμ.1761/31.3.2006 απόφασή μας 
ως προς το ανώτατο όριο των επιτρεπόμενων κατ’ έτος 
ημερών μετακίνησης εκτός έδρας ως εξής : 

ΝΟΜΑΡΧΙΑΚΟ ΔΙΑΜΕΡΙΣΜΑ ΑΡΑΜΑΣ 


ΔΙΕΥΘΥΝΣΕΙΣ 

ΚΛΑΔΟΣ 

ΚΑΤΗΓΟΡΙΑ 

ΟΡΙΟ 

ΕΠΙΤΡΕΠΟΜΕ¬ 

ΝΩΝ 

ΗΜΕΡΩΝ 

ΕΚΤΟΣ ΕΔΡΑΣ 

Δ/ΝΣΗ 

Τ ΟΠΟΓΡΑΦΙΚΗΣ 

ΔΙΟΙΚΗΤΙΚΟΥ 

ΔΕ 

120 

& ΚΤΗΜΑΤΟΛΟΓΙΟΥ 





Κατά τα λοιπά ισχύουν οι αριθμ. 1761/31.3.2006 και 
αριθμ. 9059/26.9.2006 αποφάσεις μας. 

Η απόφασή μας αυτή ισχύει από την δημοσίευσή της 
στην Εφημερίδα της Κυβέρνησης και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 31 Οκτωβρίου 2006 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 9402 (5) 

Σύσταση νομικού προσώπου με την επωνυμία «ΣΧΟΛΙΚΗ 
ΕΠΙΤΡΟΠΗ ΝΗΠΙΑΓΩΓΕΙΟΥ ΒΕΝΝΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ- ΘΡΑΚΗΣ 

Έχοντας υπόψη : 

1. Τις διατάξεις : α) των παρ. 8-15 του άρθρου 5 του 
ν. 1894/1990 και β) του άρθρου 203 του Δ.Κ.Κ. ( π.δ. 
410/1995 Α' 146). 

2. Την απόφαση 117/2006 του Δημοτικού Συμβουλίου 
του Δήμου Μαρώνειας με την οποία αποφασίζεται η 
σύσταση Δημοτικού Νομικού Προσώπου και 

3. Την απόφαση του Γενικού Γραμματέα της Περι¬ 
φέρειας (2550/1.10.2003) (ΦΕΚ 1588/27.10.2003) περί με¬ 
ταβίβασης αρμοδιοτήτων στους Διευθυντές Τοπικών 
Αυτοδιοικήσεων και στους Τμηματάρχες των ιδίων 
Υπηρεσιών, αποφασίζουμε: 

Συνιστούμε στο Δήμο Μαρώνειας του Νομού Ροδόπης 
Νομικό Πρόσωπο με την επωνυμία:« ΣΧΟΛΙΚΗ ΕΠΙΤΡΟΠΗ 
ΝΗΠΙΑΓΩΓΕΙΟΥ ΒΕΝΝΑΣ». 

Η συνιστώμενη Σχολική Επιτροπή διοικείται από 5/με- 
λές Διοικητικό Συμβούλιο αποτελούμενο από : 

α) Τον εκάστοτε Δήμαρχο ως Πρόεδρο ή τον δημοτικό 
σύμβουλο που ορίζει. 

β) Τον εκάστοτε Διευθυντή του Νηπιαγωγείου Βέν- 
νας. 

γ)Έναν εκπρόσωπο του συλλόγου Γονέων και κηδε¬ 
μόνων Νηπιαγωγείου Βέννας. 

δ) Ένα μέλος του Τοπικού Συμβουλίου Μιράνων. 

ε) Τον εκάστοτε Πρόεδρο του Αγροτικού Συν/σμού 
Μιράνων. 

Η ΘΗΤΕΙΑ ΤΟΥ Δ.Σ. του Ν. Π. λήγει με το πέρας της δη¬ 
μοτικής περιόδου, πλην του εκπροσώπου του Συλλόγου 
Γονέων και κηδεμόνων του οποίου η θητεία είναι διετής 
σύμφωνα με τις διατάξεις του αρθρ. 2 του ν. 2621/1998 
ή και νωρίτερα εφόσον λήξει η φοίτηση του τέκνου του 
εκπροσώπου στο συγκεκριμένο σχολείο. 


ΣΚΟΠΟΣ του Ν.Π. είναι η διαχείριση των πιστώσεων 
που διατίθενται για τις λειτουργικές δαπάνες του Νηπι¬ 
αγωγείου Βέννας (καθαριότητας, θέρμανσης, φωτισμού, 
ύδρευσης, αναλωσίμων υλικών κ.λ.π.), η αμοιβή καθα¬ 
ριστριών, η εκτέλεση μικρών έργων για την επισκευή 
και συντήρηση του σχολείου και του εξοπλισμού του, 
η φροντίδα για την εξεύρεση άλλων πόρων και ο εφο¬ 
διασμός της σχολικής μονάδας με έπιπλα και σκεύη, 
με βιβλία για την σχολική βιβλιοθήκη και γενικά με όλα 
τα μέσα που είναι απαραίτητα για την λειτουργία της 
και εν γένει η λήψη όλων των μέτρων που κρίνονται 
αναγκαία για την στήριξη της διοικητικής λειτουργίας 
του Νηπιαγωγείου Βέννας. 

ΠΟΡΟΙ της Σχολικής Επιτροπής είναι: 
α) Η ετήσια επιχορήγηση του Κράτους 
β) Η ετήσια επιχορήγηση του Δήμου Μαρώνειας 
γ) Κάθε είδους εισφορές, δωρεές, κληρονομιές και 
κληροδοσίες 

δ) Εισπράξεις από αντίτιμο των παρεχόμενων υπη¬ 
ρεσιών 

ε) Πρόσοδοι από την περιουσία 
ΠΕΡΙΟΥΣΙΑ του Νομικού Προσώπου είναι αυτή που 
περιέχεται στον Δήμο Μαρώνειας μετά την κατασκευή 
και παράδοση σε λειτουργία της σχολικής μονάδας, 
σύμφωνα με τα οριζόμενα στην παρ. 2 του άρθρου 5 
του ν. 1894/1990. 

Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. ή 
από τον Αντιπρόεδρο. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Μαρώνειας ύψους 500,00 
€ για το τρέχον οικονομικό έτος, προσαυξημένη κατά 15% 
περίπου για τα επόμενα πέντε οικονομικά έτη. 

Για την κάλυψη της ανωτέρω δαπάνης έχει εγγράφει 
πίστωση στον προϋπολογισμό οικονομικού έτους 2006 
του Δήμου Μαρώνειας συνολικού ύψους 500,00 € επί 
του ΚΑ. 00-6731.004 με περιγραφή «Επιχορήγηση του 
Δήμου προς τη Σχολική Επιτροπή του νεοσύστατου 
Νηπιαγωγείου Βέννας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 27 Οκτωβρίου 2006 

Με εντολή Γ ενικού Γ ραμματέα Περιφέρειας 
Ο Διευθυντής 
Ν. ΚΑΡΑΝΙΚΟΛΟΥΔΗΣ 

-♦- 

Αριθμ. 18155 (6) 

Τροποποίηση απόφασης συγκρότησης Διοικητικής 
Επιτροπής Στρατιωτικών Επιτάξεων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις : 

α) Το π.δ. 115/84 «Περί ορισμού των Διοικητικών Δικα¬ 
στηρίων, περί ορισμού στρατιωτικών επιτάξεων». 

β) Των άρθρων 32 και 33 ν. 4442/29 «Περί Στρατιω¬ 
τικών και Ναυτικών Εισφορών και Ναυλώσεων» όπως 
τροποποιήθηκε μεταγενέστερα. 

γ) Του άρθρου 9 παρ. 1 του ν. 1649/86 «Περί μετο- 
νομασίας των Διοικητικών Δικαστηρίων Στρατιωτικών 
Επιτάξεων σε Διοικητικές Επιτροπές Στρατιωτικών Επι¬ 
τάξεων». 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

δ) Του άρθρου 6 του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

ε) Του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 ΦΕΚ Α-98. 

2. Την υπ’ αριθμ. 8-1-20 πάγια διαταγή του ΓΕΣ. 

3. την υπ’ αριθμ. 3705/2.3.2006 απόφαση μας, με την 
οποία συγκροτήσαμε την από τις παραπάνω προβλε- 
πόμενες διατάξεις Επιτροπή. 

4. Το υπ’ αριθμ. Φ. 851/11/60783/12.10.2006 έγγραφο της 
Μεραρχίας Υποστηρίξεως, Δ/νση Οικονομικού με το 
οποίο προτείνονται αξιωματικοί ως εκπρόσωποι στην 
ανωτέρω Επιτροπή, αποφασίζουμε: 

Τροποποιούμε την υπ’ αριθμ. 3705/2.3.2006 απόφασή μας, 
η οποία έχει τροποποιηθεί με την 16765/25.9.2006 απόφαση 
μας και ορίζουμε τον Νικολάου Δημήτριο Τχη (ΥΠ) της 384 
ΠΑ ΥΠ, σε αντικατάσταση του Τσοπουρόγλου Σάββα Λγο 
του 882 ΤΕΜ και τον Ραυτόπουλο Θωμά Λγο (ΤΧ) του 1ου 
ΛΤΧ, σε αντικατάσταση του Λαδοπούλου Στέφανου Τχη 
(ΕΜ) της 1ης ΔΑΚΑ ως τακτικά μέλη, με αναπληρωτές τους, 
τον Λαδόπουλο Στέφανο Τχη της 1ης ΔΑΚΑ σε αντικατά¬ 
σταση του Κωστάκη Χρήστου Λγο (ΕΜ) της 1ης ΔΑΚΑ και 
τον Μήτσιο Απόστολο Λγο (ΥΠ) της 694 ΠΑΠ σε αντικατά¬ 
σταση του Θεολόγη Γεώργιου Λγο (ΤΧ) του 1ου ΛΤΧ. 

Κατά τα λοιπά ισχύει η 3705/2.3.2006 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Οκωβρίου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 8985 (7) 

Πρόσληψη προσωπικού με σύμβαση μίσθωσης έργου για 
την συνέχιση λειτουργίας του προγράμματος «Βο¬ 
ήθεια στο Σπίτι», που συγχρηματοδοτείται από την 
Ευρωπαϊκή Ένωση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7 παρ. 1 του ν.2503/1997 
(ΦΕΚ 107/τ.Α730.5.1997)» « Διοίκηση, οργάνωση, στελέ¬ 
χωση της Περ/ρειας, ρύθμιση θεμάτων για την Τοπ. 
Αυτ/ση και άλλες διατάξεις» 

2. Τις διατάξεις του άρθρου 6 του ν. 2527/1997 (ΦΕΚ 
206 Α) Τροποποίηση και συμπλήρωση διατάξεων του 
ν. 2190/1994 . 

3. Το υπ’ αριθμ. 14196/4.4.2003 έγγραφο του ΥΠ.ΕΣ. 
Δ.Δ.Α με θέμα «Προσλήψεις προσωπικού στις επιχειρή¬ 
σεις των Ο.Τ.Α. για το έτος 2003». 

4. Την υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο 
του ΥΠ.ΕΣ.Δ.Δ.Α., περί προγραμματισμού προσλήψεων 
προσωπικού έτους 2006. 

5. Την υπ’ αριθμ. 10110/26.7.2006 απόφαση ένταξης 
της πράξης επιχορήγησης ΔΕΑ Μενηίδος για το έργο 
Δημιουργία νέας μονάδας « Βοήθεια στο σπίτι» στο 
ΚΑΓΙΗ Δήμου Μενηίδος Δ.Δ. Μανδάλου Κρανέας, στο 
Περιφερειακό Επιχειρησιακό Πρόγραμμα Κεντρικής Μα¬ 
κεδονίας 2000-2006. 

6. Την υπ’ αριθμ. 18/2006 απόφαση του Δ.Σ Δημοτικής 
Επιχείρησης Ανάπτυξης Δήμου Μενηίδος «περί πρό¬ 
σληψης ενός (1) επαγγελματία Ιατρού Παθολόγου, με 


σύμβαση μίσθωσης έργου, για την συνέχιση λειτουργίας 
του προγράμματος «Βοήθεια στο Σπίτι», που συγχρη- 
ματοδοτείται από την Ευρωπαϊκή Ένωση. 

7. Την υπ’ αριθμ. 5586/27.9.2006 θετική εισήγηση του 
Δημάρχου Μενηίδος. 

8. Την από 28.9.2006 βεβαίωση της Δικηγόρου Ιωάννας 
Δημητρίου, από την οποία προκύπτει ότι πρόκειται για 
γνήσια σύμβαση έργου που δεν υποκρύπτει εξαρτημένη 
εργασία. 

9. Τις διατάξεις της περ. γ' της παρ.1 του άρθρου 1 
του ν.301/76. 

10. Τις διατάξεις του αρθρ. 27 του ν. 2081/1992 ανα¬ 
φορικά με τον έλεγχο των δαπανών που προκαλούν οι 
κανονιστικές πράξεις. 

11. Τον Ο.Ε.Υ. της ανωτέρω επιχείρησης, αποφασίζουμε: 

Εγκρίνουμε την πρόσληψη του παρακάτω προσωπικού, 

στην Δημοτική Επιχείρηση Ανάπτυξης Δήμου Μενηίδος, 
με σύμβαση μίσθωσης έργου, σύμφωνα με τις διατάξεις 
του άρθρου 681 κ.ε του Αστικού Κώδικα ως εξής: 

• Ενός (1) επαγγελματία Ιατρού Παθολόγου, αντί πο¬ 
σού αμοιβής 3.600,00 € με Φ.Π.Α. 

Το έργο που θα εκτελεστοί είναι αυτό που ορίζεται 
στην αντίστοιχη απόφαση του Διοικητικού Συμβουλίου 
και θα παραδοθεί τμηματικά από την κατάρτιση της 
σύμβασης για οκτώ (8) μήνες (1.11.2006 έως 30.6.2007). 

Τόπος εκτέλεσης του έργου ορίζεται η Δημοτική Επι¬ 
χείρηση Ανάπτυξης Δήμου Μενηίδος. 

Η εκτέλεση του έργου θα παρακολουθείται από τον 
Πρόεδρο Δ.Σ. της Δημοτική Επιχείρηση Ανάπτυξης Δήμου 
Μενηίδος. Το συγκεκριμένο έργο δεν ανάγεται στον κύκλο 
των καθηκόντων των υπαλλήλων που υπηρετούν σήμερα 
στην Δημοτική Επιχείρηση Ανάπτυξης Δήμου Μενηίδος 
και δεν εξυπηρετεί πάγιες και διαρκείς ανάγκες. 

Ανανέωση ή παράταση της σύμβασης μίσθωσης έργου 
απαγορεύεται και είναι αυτοδικαίως άκυρη. 

Από τις διατάξεις της παρούσας απόφασης προκα- 
λείται δαπάνη 3.600,00 €, με Φ.Π.Α. σε βάρος του προ¬ 
ϋπολογισμού της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 3 Οκτωβρίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 9254 (8) 

Πρόσληψη προσωπικού με σύναψη σύμβασης έργου, 
στην Δημοτική Επιχείρηση Ανάπτυξης Μεγάλου Αλε¬ 
ξάνδρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7 παρ. 1 του ν.2503/1997 
(ΦΕΚ 107/τ.Α'/30.5.1997)»«Διοίκηση, οργάνωση, στελέχω¬ 
ση της Περ/ρειας, ρύθμιση θεμάτων για την Τοπ. Αυτ/οη 
και άλλες διατάξεις». 

2. Τις διατάξεις του άρθρου 6 του ν. 2527/1997 (ΦΕΚ 
206 Α) Τροποποίηση και συμπλήρωση διατάξεων του 
ν. 2190/1994. 

3. Το υπ’ αριθμ. 14196/4.4.2003 έγγραφο του ΥΠ.ΕΣ. 
Δ.Δ.Α με θέμα «Προσλήψεις προσωπικού στις επιχειρή¬ 
σεις των Ο.Τ.Α. για το έτος 2003». 

4. Την υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο 
του ΥΠ.ΕΣ.Δ.Δ.Α., περί προγραμματισμού προσλήψεων 
προσωπικού έτους 2006. 

5. Την υπ’ αριθμ. 35/2006 απόψαση του Δ.Σ Δημο¬ 
τικής Επιχείρησης Ανάπτυξης Μεγάλου Αλεξάνδρου 
«περί πρόσληψης προσωπικού με σύμβαση μίσθωσης 
έργου, για τα Προγράμματα «Βοήθεια στο Σπίτι», «Κέ¬ 
ντρο Δημιουργικής Απασχόλησης Παιδιών» και «Μονάδα 
Κοινωνικής Μέριμνας», που συγχρηματοδοτούνται από 
την Ευρωπαϊκή Ένωση. 

6. Την υπ’ αριθμ. 5738/20.9.2006 θετική εισήγηση του 
Δημάρχου Κρ. Βρύσης. 

7. Την από 4.10.2006 βεβαίωση του Δικηγόρου κου 
Χρήστου Μητώση, από την οποία προκύπτει ότι πρό¬ 
κειται για γνήσια σύμβαση έργου που δεν υποκρύπτει 
εξαρτημένη εργασία. 

8. Τις διατάξεις της περ. 1 της παρ.1 του άρθρου 1 
του ν.3 01/1976. 

9. Τις διατάξεις του αρθρ. 27 του ν. 2081/1992 αναφο¬ 
ρικά με τον έλεγχο των δαπανών που προκαλούν οι 
κανονιστικές πράξεις. 

10. Τον Ο.Ε.Υ. της ανωτέρω επιχείρησης, αποφασίζουμε: 

Εγκρίνουμε την πρόσληψη του παρακάτω προσωπικού, 

στην Δημοτική Επιχείρηση Ανάπτυξης Μ. Αλεξάνδρου, 
με σύμβαση μίσθωσης έργου, σύμφωνα με τις διατάξεις 
του άρθρου 681 κ.ε του Αστικού Κώδικα ως εξής: 

•Έναν (1) Ιατρό Παθολόγο για το Πρόγραμμα «Βοήθεια 
στο Σπίτι», αντί ποσού αμοιβής 3.000,00 €. 

•Έναν (1) Ιατρό Παθολόγο για τη συνέχιση λειτουργί¬ 
ας μονάδας Κοινωνικής Μέριμνας, αντί ποσού αμοιβής 
3.000,00 €. 

• Έναν (1) Οδηγό ΤΑΧΙ για τη συνέχιση λειτουργίας 
της μονάδας Κοινωνικής Μέριμνας, αντί ποσού αμοιβής 
9.000,00 € και 

• Έναν (1) Λογιστή για τη συνέχιση λειτουργίας της 
μονάδας Κέντρο Δημιουργικής Απασχόλησης Παιδιών 
αντί ποσού αμοιβής 5.375,00 € 

Το έργο που θα εκτελεστοί είναι αυτό που ορίζεται 
στην αντίστοιχη απόφαση του Διοικητικού Συμβουλίου 
και θα παραδοθεί τμηματικά από την κατάρτιση της 
σύμβασης για δώδεκα (12) μήνες. 

Τόπος εκτέλεσης του έργου ορίζεται η Δημοτική Επι¬ 
χείρηση Ανάπτυξης Μεγάλου Αλεξάνδρου. 

Η εκτέλεση του έργου θα παρακολουθείται από τον 
Πρόεδρο Δ.Σ. της Δημοτικής Επιχείρησης Ανάπτυξης 
Μ. Αλεξάνδρου. 

Το συγκεκριμένο έργο δεν ανάγεται στον κύκλο των 
καθηκόντων των υπαλλήλων που υπηρετούν σήμερα 
στην Δημοτική Επιχείρηση Ανάπτυξης Μ. Αλεξάνδρου 
και δεν εξυπηρετεί πάγιες και διαρκείς ανάγκες. 

Ανανέωση ή παράταση της σύμβασης μίσθωσης έργου 
απαγορεύεται και είναι αυτοδικαίως άκυρη. 

Από τις διατάξεις της παρούσας απόφασης προκα- 
λείται δαπάνη 20.375,00 €, συνολικά σε βάρος του προ¬ 
ϋπολογισμού της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 12 Οκτωβρίου 2006 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 


Αριθμ. 10384 (9) 

Τροποποίηση της συστατικής πράξης του Νομικού Προ¬ 
σώπου με την επωνυμία «Κέντρο Ανοικτής Προστα¬ 
σίας Ηλικιωμένων Αργους». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1- Τις διατάξεις των αρθρ. 1,27 του ν. 2503/1997 «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις»(ΦΕΚ 107/τ.Α/1997). 

2. - Τις διατάξεις του αρθρ. 203 του Δημοτικού και 
Κοινοτικού Κώδικα ( π.δ. 410/1995). 

3. - Τις διατάξεις του αρθρ.29Α του ν. 1558/85 το οποίο 
προστέθηκε με το αρθρ.27 του Ν 2081/1992 και αντικατα- 
στάθηκε με το αρθρ.1 παρ. 20 του ν.2469/1997« Περιορι¬ 
σμός και βελτίωση αποτελεσματικότητας των Κρατικών 
δαπανών και άλλες διατάξεις» (ΦΕΚ 38/τ.Α/1997). 

4. -Την υπ’ αριθμ. 8324/24.5.2004 απόφαση της Γ ενικής 
Γραμματέως Περιφέρειας Πελοποννήσου « Ανάθεσης 
αρμοδιοτήτων και ασκήσεως αυτών κατ’ εντολή μας» ( 
ΦΕΚ 818/τ.Β/2.6.2004). 

5. - Την υπ’ αριθμ. 63880/17.9.1982 απόφαση των Υπουρ¬ 
γών Εσωτερικών και Υγείας και Πρόνοιας περί συστάσεως 
Νομικού Προσώπου με την επωνυμία «Κέντρο Ανοικτής 
Προστασίας Ηλικιωμένων Άργους» (ΦΕΚ 953/τ.Β/22.11.1982), 
όπως αυτή τροποποιήθηκε μεταγενέστερα. 

6. - Την υπ’ αριθμ. .270/2006 απόφαση του Δημοτικού 
Συμβουλίου Αργους περί τροποποιήσεως της παραγρά¬ 
φου 3 περ. α της παραπάνω συστατικής πράξης. 

7. Τα λοιπά στοιχεία του φακέλου, αποφασίζουμε: 

1. Τροποποιούμε την αριθμ. 63880/17.9.1982 απόφαση 
των Υπουργών Εσωτερικών και Υγείας και Πρόνοιας 
περί συστάσεως Νομικού Προσώπου με την επωνυμία 
«Κέντρο Ανοικτής Προστασίας Ηλικιωμένων Αργους» και 
ειδικότερα την παράγραφο 3 περ. α αυτής, ως εξής: 

«3. Πόροι του Νομικού Προσώπου είναι: 

α) Η ετήσια επιχορήγηση του Δήμου Αργους ποσού 
εκατόν πενήντα χιλιάδων (150.000,00) ευρώ». 

Κατά τα λοιπά ισχύει η ως άνω Κοινή Υπουργική Από¬ 
φαση, όπως αυτή τροποποιήθηκε μεταγενέστερα. 

2. Από τις διατάξεις της πράξης αυτής προκαλείται δα¬ 
πάνη σε βάρος του Κ.Α. 00.6715.001 του προϋπολογισμού 
του Δήμου Αργους σαράντα οκτώ χιλιάδων (48.000,00) 
ευρώ για το τρέχον έτος και εκατόν πενήντα χιλιάδων 
(150.000.00) ευρώ για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 1 Νοεμβρίου 2006 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΠΑΠΑΓΕΩΡΓΟΠΟΥΛΟΣ 
-♦- 

Αριθμ. 10386 (10) 

Τροποποίηση της συστατικής πράξης του Νομικού Προ¬ 
σώπου με την επωνυμία «Παιδικές Κατασκηνώσεις 
Δήμου Αργους». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των αρθρ. 1,27 του ν. 2503/1997 «Δι- 

οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις»(ΦΕΚ 107/τ.Α/1997). 

2. Τις διατάξεις του αρθρ. 203 του Δημοτικού και Κοι¬ 
νοτικού Κώδικα ( π.δ. 410/1995). 

3. Τις διατάξεις του αρθρ.29Α του ν. 1558/85 το οποίο 
προστέθηκε με το αρθρ.27 του ν. 2081/1992 και αντι- 
καταστάθηκε με το αρθρ.1 παρ. 20 του ν.2469/1997 « 
Περιορισμός και βελτίωση αποτελεσματικότητας των 
Κρατικών δαπανών και άλλες διατάξεις» (ΦΕΚ 38/τα, 
Α/1997). 

4. Την υπ’ αριθμ. 8324/24.5.2004 απόφαση της Γενικής 
Γραμματέως Περιφέρειας Πελοποννήσου «Ανάθεσης 
αρμοδιοτήτων και ασκήσεως αυτών κατ’ εντολή μας» 
(ΦΕΚ 818/Τ.Β72.6.2004). 

5. Την υπ’ αριθμ. Α 13796/14.12.1983 πράξη μας περί συ- 
στάσεως Νομικού Προσώπου με την επωνυμία «Παιδικές 
κατασκηνώσεις Δήμου Αργους» (ΦΕΚ.775/τ. Β/30.12.1983), 
όπως αυτή συμπληρώθηκε με την αριθμ. Α. 1615/22.2.1984 
(ΦΕΚ 109/τ.Β/2.3.1984 όμοια δική μας και τροποποιήθηκε 
μεταγενέστερα. 

6. Την υπ’ αριθμ. 269/2006 απόφαση του Δημοτικού 
Συμβουλίου Αργους περί τροποποιήσεως της παραγρά¬ 
φου 2 περ. α της παραπάνω συστατικής πράξης. 

7. Τα λοιπά στοιχεία του φακέλου, αποφασίζουμε: 

1. Τροποποιούμε την αριθμ. Α. 13796/2006 πράξη μας 
περί συστάσεως Νομικού Προσώπου με την επωνυμία 
«Παιδικές Κατασκηνώσεις Δήμου Άργους», όπως αυτή 
συμπληρώθηκε με την αριθμ. Α 1615/22.2.1984 όμοια δική 
μας και ειδικότερα την παράγραφο 2 περ. α αυτής, ως 
εξής: 

«2. Πόροι του Νομικού Προσώπου είναι: 

α) Η ετήσια επιχορήγηση του Δήμου Άργους ποσού 
εβδομήντα πέντε χιλιάδων (75.000,00) ευρώ». 

Κατά το λοιπά ισχύει η ως άνω πράξη μας, όπως αυτή 
συμπληρώθηκε και τροποποιήθηκε μεταγενέστερα. 

2. Από τις διατάξεις της πράξης αυτής προκαλείται 
δαπάνη σε βάρος του Κ.Α. 00.6715.003 του προϋπολογι¬ 
σμού του Δήμου Άργους πενήντα χιλιάδων (50.000,00) 
ευρώ για το τρέχον έτος και εβδομήντα πέντε χιλιάδων 
(75.000,00) ευρώ για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 1 Νοεμβρίου 2006 

Με Εντολή Γενικού Γραμματέα Περιφέρειας 
Ο Προϊστάμενος Διεύθυνσης 
Γ. ΠΑΠΑΓΕΩΡΓΟΠΟΥΛΟΣ 
-♦- 

Αριθμ. 10388 (11) 

Τροποποίηση της συστατικής πράξης του Νομικού 
Προσώπου με την επωνυμία «Δημοτικό Θέατρο Άρ¬ 
γους». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1- Τ ις διατάξεις των αρθρ. 1,27 του ν. 2503/1997 «Δι¬ 
οίκηση, οργάνωση, στελέχωση της Περιφέρειας, ρύθ¬ 


μιση θεμάτων για την Τοπική Αυτοδιοίκηση και άλλες 
διατάξεις»(ΦΕΚ 107/τ. Α/1997). 

2. - Τις διατάξεις του αρθρ. 203 του Δημοτικού και 
Κοινοτικού Κώδικα (π.δ. 410/1995). 

3. - Τις διατάξεις του άρθρου 90 του κώδικα 
νομοθεσίας για την Κυβέρνηση και τα κυβερνητικά 
όργανα που κυρώθηκε με το άρθρο πρώτο του π.δ. 
63/2005 ΦΕΚ Α-98. 

4. -Την υπ’ αριθμ. 8324/24.5.2004 απόφαση της Γ ενικής 
Γραμματέως Περιφέρειας Πελοποννήσου « Ανάθεσης 
αρμοδιοτήτων και ασκήσεως αυτών κατ’ εντολή μας» 
(ΦΕΚ 818/τ.Β/2.6.2004). 

5. - Την υπ’ αριθμ. Α.14979/30.12.1983 πράξη μας περί 
συστάσεως Νομικού Προσώπου με την επωνυμία «Δη¬ 
μοτικό θέατρο Αργους » (ΦΕΚ.18/τ. Β/16.1.1984), όπως 
αυτή συμπληρώθηκε με την αριθμ. Α.3249/7.3.1984 όμοια 
δική μας (ΦΕΚ.177/τ.Β/26.3.1984) και τροποποιήθηκε με¬ 
ταγενέστερα. 

6. - Την υπ’ αριθμ. 271/2006 απόφαση του Δημοτικού 
Συμβουλίου Αργους περί τροποποιήσεως της παραγρά¬ 
φου 2 περ. α της παραπάνω συστατικής πράξης. 7. Τα 
λοιπά στοιχεία του φακέλου, αποφασίζουμε: 

1. Τροποποιούμε την αριθμ. Α.14979/30.12.1983 πράξη 
μας περί συστάσεως Νομικού Προσώπου με την επω¬ 
νυμία «Δημοτικό θέατρο Αργους», όπως αυτή συμπλη¬ 
ρώθηκε με την αριθμ. Α3249/7.3.1984 όμοια δική μας και 
ειδικότερα την παράγραφο 2 περ. α αυτής, ως εξής: 

«2. Πόροι του Νομικού Προσώπου είναι: 

α) Η ετήσια επιχορήγηση του Δήμου Αργους ποσού 
πενήντα χιλιάδων (50.000,00) ευρώ». 

Κατά το λοιπά ισχύει η ως άνω πράξη μας, όπως 
αυτή συμπληρώθηκε και τροποποιήθηκε μεταγε¬ 
νέστερα. 

2. Από τις διατάξεις της πράξης αυτής προκαλείται δα¬ 
πάνη σε βάρος του Κ.Α. 00.6715.005 του προϋπολογισμού 
του Δήμου Άργους τριάντα χιλιάδων (30.000,00) ευρώ 
για το τρέχον έτος και πενήντα χιλιάδων (50.000.00) 
ευρώ για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 1 Νοεμβρίου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 

Γ. ΠΑΠΑΓΕΩΡΓΟΠΟΥΛΟΣ 
-♦- 

( 12 ) 

Χορήγηση άδειας άσκησης Επαγγέλματος Κοινωνικού 
Λειτουργού στην Κόντου Βασιλική του Αντωνίου. 

Ο ΝΟΜΑΡΧΗΣ ΦΘΙΩΤΙΔΑΣ 

Με την υπ’ αριθμ. 3902/7.11.2006 απόφαση του Νομάρ¬ 
χη Φθιώτιδας χορηγείται στην Κόντου Βασιλική του 
Αντωνίου άδεια άσκησης Επαγγέλματος Κοινωνικής 
Λειτουργού. 

Με εντολή Νομάρχη 
Η Προϊσταμένη 
ΕΥΑΓ. ΓΑΛΑΝΗ 

(13) 

Χορήγηση άδειας ασκήσεως επαγγέλματος Κοινωνικού 
Λειτουργού στην Πετσάβα Κωνσταντίνα του Βασι¬ 
λείου. 

Ο ΝΟΜΑΡΧΗΣ ΦΩΚΙΔΑΣ 

Με την υπ’ αριθμ. 3532/2.11.2006 απόφαση του Νομάρχη 
Φωκίδας χορηγείται στην Πετσάβα Κωνσταντίνα του 
Βασιλείου, άδεια ασκήσεως επαγγέλματος Κοινωνικού 
Λειτουργού. 

Ο Νομάρχης 
ΔΗΜΗΤΡΙΟΣ ΑΝΔΡΙΤΣΟΣ 


( 14 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Πορτοκαλάκη Ασημίνα του Ηλία. 

Ο ΝΟΜΑΡΧΗΣ ΦΩΚΙΔΑΣ 

Με την υπ’ αριθμ. 3533/2.11.2006 απόφαση του Νο¬ 
μάρχη Φωκίδας χορηγείται στην Πορτοκαλάκη Ασημίνα 
του Ηλία, άδεια ασκήσεως επαγγέλματος Κοινωνικού 
Λειτουργού. 

Ο Νομάρχης 
ΔΗΜΗΤΡΙΟΣ ΑΝΔΡΙΤΣΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·0ΐ·αΓ - 6-ιπ3ίΙ: »θΙ)[ίΐ35ί6ί@θ1.ί|ί 




